INSTRUCCIONS PER ALS AJUTS INDIVIDUALS DE MENJADOR DEL CONSELL COMARCAL PER AL CURS 2020-2021

**FAMÍLIES QUE VAN PRESENTAR SOL·LICITUD D’AJUT DE MENJADOR PER AL CURS 2019/2020**

Durant la setmana del 6 de juliol de 2020, **les famílies que van presentar sol·licitud d’ajut de menjador escolar per al curs 2019 rebran un missatge SMS.**

Si no han canviat substancialment la seva situació respecte la del curs anterior (mateix tipus de família nombrosa o monoparental, mateixes persones amb discapacitat i sense canvis en separació o custòdia de menors) aquest missatge SMS **els permetrà confirmar per internet la seva petició d’ajut per al curs 2020/2021**.

**FAMÍLIES QUE NO VAN PRESENTAR SOL·LICITUD D’AJUT DE MENJADOR PER AL CURS 2019/2020, O FAMÍLIES QUE HAN CANVIAT SUBSTANCIALMENT LA SEVA SITUACIÓ RESPECTE LA SOL·LICITUD D’AJUT DEL CURS 2019/2020**

En aquests casos**, hauran de fer una nova sol·licitud** (una sola sol·licitud per família), que es podrà presentar:

* **ON-LINE (preferentment): del 7 al 24 de juliol de 2020,** ambdós inclosos, a través de la Seu Electrònica de l’Ajuntament de Mataró (<https://seu.mataro.cat>)
* **PRESENCIALMENT: del 13 al 24 de juliol de 2020**, ambdós inclosos, **amb cita prèvia obligatòria,** a les Oficines d’Atenció Ciutadana de Pla d’en Boet, Cerdanyola i Rocafonda.
	+ - La cita prèvia es podrà concertara partir del 8 de juliol de 2020 per internet a [www.mataro.cat/citaprevia](http://www.mataro.cat/citaprevia).
* Les sol·licituds estaran disponibles en paper a les Oficines d’Atenció Ciutadana de Pla d’en Boet, Cerdanyola i Rocafonda a partir del 8 de juliol.

**REQUISITS DELS SOL·LICITANTS**

* Adreçat a alumnes escolaritzats a Mataró durant el curs 2020-2021, en centres d’educació infantil de segon cicle, primària i/o secundària (de P-3 a 4t d’ESO).
* Adreçat a alumnes empadronats a Mataró i escolaritzats al Maresme, durant el curs 2020-2021, en centres d’educació infantil de segon cicle, primària i/o secundària (de P-3 a 4t d’ESO).
* Adreçat a menors que assisteixin a centres educatius amb servei de menjador (inclosos els instituts escola).

**DOCUMENTACIÓ A PRESENTAR**

* En el cas de fer la sol·licitud presencialment, model normalitzat de sol·licitud (només s’acceptarà el formulari disponible a la Seu Electrònica de l’Ajuntament de Mataró o el facilitat a les pròpies oficines municipals a partir del 8 de juliol).
* En el cas de fer la sol·licitud presencialment, còpia del document d’identitat de la persona sol·licitant (pare, mare o tutor/a).
* En el cas de fer la sol·licitud presencialment, original del títol de família nombrosa o monoparental vigent. En el cas de fer la sol·licitud a través d’internet a la Seu Electrònica, serà suficient amb informar del número de títol de família nombrosa o monoparental vigent.
* Resolució d’acolliment de la Direcció General d’Atenció a la Infància i l’Adolescència per a menors que estiguin en situació d’acolliment.
* Conveni, sentència de divorci en el cas que un dels membres de la unitat familiar ja no visqui al domicili, però estigui en el document d’empadronament, o l’acta final de mediació del Departament de Justícia.

**ATORGAMENT DELS AJUTS I TERMINI DE RECLAMACIONS**

El president del Consell Comarcal del Maresme dictarà resolució sobre l’atorgament dels ajuts individuals de menjador.

El Consell Comarcal del Maresme notificarà a les famílies sol·licitants el resultat de l’ajut, i informarà a l’Ajuntament de Mataró i a les escoles.

Les famílies podran formular reclamació contra la resolució d’ajuts dins dels 30 dies naturals posteriors a la notificació de l’ajut.